Aquí tens les prediccions d'aquest dimecres,19 de juny\nper Redacció dimarts, 18 de juny 2019 - 18:00h\nSerà un dia de contrastos, dins d'una mateixa conversa pot haver-hi un riure i més tard un retret. El dia podràs catalogar-lo com vulguis, Àries, però no d'avorrit en assumptes d'amor. Una muntanya russa amb pujades i baixades.\nHas de recordar que la majoria de les alegries veritables en aquest món són al·lèrgiques als diners perquè es produeixen dins del cor.\nPodràs demostrar coratge i tenacitat i fer algunes tasques que uns altres assenyalaven que no eren per a tu, que la teva condició física t’ho impediria.\nNo és impossible que aparegui aquest dia algú que et faci bategar el cor molt ràpid si ets solter. Un home o dona de qui t’enamoraran els seus ulls .\nLes teves ulleres són fosques i pessimistes, però la veritat és que la teva vida professional no serà tan dolenta. Promouràs els beneficis que arriben lentament en lloc de trepitjar l'accelerador que precipitin els esdeveniments.\nEl dia serà relaxat i podràs dur a terme aquesta obligació que vas esquivant per mandra o perquè creus que no ets capaç de fer-la.\nLa teva relació de parella va pel camí correcte. La teva parella sempre estarà a la teva disposició per a qualsevol cosa que necessitis. Avui pot ser un bon moment per demostrar el teu talent en el llit.\nAvui no hauràs de treure la cartera de la butxaca, però no et confiïs perquè en un futur pròxim, et tocarà realitzar un pagament elevat.\nEt despistes amb massa facilitat. Hauries de concentrar-te molt més en tot allò que fas i no estar pendent de diversos assumptes a la vegada. Sentiràs més set.\nLa teva parella estarà dotada d'una seducció irresistible. Excepte algunes excepcions, viuràs en una història apassionada. Si no és el teu cas, pots estar segur que serà un parèntesi temporal i que aviat arribaran millors influències al teu cel.\nA la feina tot es tornarà més difícil i hauràs de treballar el doble per aconseguir els objectius amb els quals tots us havíeu compromès.\nControla una mica la teva salut sexual. Mantingues relacions sempre amb protecció i fes-te anàlisi de tant en tant per veure que no has contret cap malaltia venèria.\nEl millor és que busquis tranquil·litat i consol en la intimitat del teu dormitori. Si sents que el teu company es mostra fred o distant, no vulguis saber que és el que succeeix, potser és una cosa temporal.\nEstàs en un moment on desitjaràs millorar els teus ingressos o modificar la teva situació laboral. Pe fer-ho cal ser més obstinat, Lleó. Els astres es mostren de part teva.\nSens dubte estàs en plena forma. Sentir-se bé és molt important per acabar perfectament la jornada.\nAvui suportaràs moments de tensió amb la teva parella per diferències a l'hora d'abordar una sèrie d'assumptes. Per calmar la situació li proposaràs una vetllada romàntica o una escapada.\nTens clar que a partir d'ara mai més tornaràs a fer negocis amb cap membre de la teva família. Et duràs una gran decepció amb algú pel seu egoisme.\nPer no preocupar-te en excés de certs assumptes el millor és que t'apuntis a alguna activitat, com pot ser un taller de poesia o classes de pintura. Sentiràs molt plaer.\nHas d'aprendre a acceptar que la tranquil·litat també forma part de l'amor, sobretot si és un bon amor. No vulguis estar sempre sentint grans passions perquè tot en la vida és cíclic.\nSi tens algun deute pendent que no pots afrontar, no t'atabalis, vés complint els terminis de la millor manera que puguis. No estàs en disposició de canviar radicalment la teva situació financera de moment.\nÉs probable que et costi aixecar-te del llit, però no deixis que la mandra et faci arribar tard a les teves cites i obligacions diàries.\nRes millor que convertir en aliats aquells individus que et donen problemes en la teva vida diària o que poden interferir en la teva parella.\nSeràs una persona molt capritxosa i gairebé obsessiva: et vindrà de gust comprar articles absurds i innecessaris (i bastant cars) i ningú podrà fer-te entrar en raó.\nSi tens sobrepès i tens prohibit córrer perquè pateixes de les d'articulacions, la natació és un gran substitut que pot practica tothom de qualsevol edat.\nLa teva sort en l'amor et duu a assumir riscos, fet positiu sempre que ho facis seguint les directrius del teu cor. Si necessites transformar o regenerar la teva relació de parella, pots començar a fer coses concretes, els Astres et guiaran.\nLes teves capacitats personals per a la comunicació i la diplomàcia estan avui en auge. Això serà precisament el que et portarà a triomfar econòmicament.\nLa teva salut avui depèn de la teva capacitat per seguir rigorosament els objectius que t'has marcat en dies anteriors.\nLa sensació de llibertat és enorme i pots apreciar la vida des d'una altra punt de vista. La nova imatge que projectaràs t'obrirà un món diferent on molts dels teus prejudicis desapareixeran.\nRecorda que és fàcil caure en el parany d’una falsa rebaixa de preu. Per als qui estiguin buscant una nova ocupació és un dia difícil per a reunions i entrevistes.\nEls astres t'adverteixen de la possibilitat que sofreixis d'una mala hidratació durant el dia. Beu aigua en abundància.\nEstàs vivint els teus millors moments en l'amor, no deixis que ningú taqui aquestes bones circumstàncies. Si has de prescindir d'una antiga amistat que ja no t'aporta res positiu, fes-ho sense remordiments.\nMoment favorable en la teva vida econòmica. Bufen vents benignes, els ingressos creixen, producte del teu treball. Et sents amb moltes forces i energies i seràs capaç de complir amb els teus objectius a l'hora de cuidar-te.\nAnota els teus somnis i troba el sentit de tot el que es presenta davant la teva ment. Podries trobar la solució als teus problemes.\nDe res serveix que fugis de la persona t'accelera el cor. Si cada vegada que s'acosta a saludar-te el teu cor palpita amb força, potser has de fer cas al que el teu cos t'assenyala.\nÉs un bon moment per planejar la compra d'un article que, encara que no és un luxe, suposa una forta despesa per la teva economia.\nPodries estar patint nerviosisme. El més probable és que hagis de recórrer a algun mètode de curació alternativa que canalitzi la teva ment per mitjà d'activitats creatives.\nL’horòscop setmanal del 17 al 23 de juny


Revista ARBIL, nº 19 L'absolutisme borbonic versus Espanya : La guerra de Successió\nQue les intencions dels catalans tenien una projecció peninsular i que estaven ben convençuts que lluitaven per la llibertat de tot Espanya resta ben clar en els documents de la guerra, fins i tot en l'últim pregó, redactat a les tres de la tarda de la vigília de la caiguda.\nL'any 1714 la Corona d'Aragó acabava de sortir malparada d´una empresa temerària: havia volgut convertir-se en eix de la política peninsular. Els catalans, en prendre partit, en el plet dinàstic espanyol, a favor de l´arxiduc Carles d'Austria.\nSi la guerra dels Segadors del 1640 havia estat un alçament pagès, defensiu i exclusivament català, ara la guerra de Successió (1705-1714) posava en peu de guerra tota l'antiga Corona d'Aragó amb un afany ben visible d'intervenir d'una manera decisiva en el destí de tots els pobles hispànics.\nL'any 1700 moria, doncs, Carles II, el darrer dels Austries, sense deixar successió. Els pretendents a la corona d'Espanya eren: Carles d'Habsburg, arxiduc d'Àustria, fill de l'emperador Leopold d'Alemanya i nét de Marianna, filla de Felip III; i Felip d'Anjou, nét de Lluis XIV de França i de Maria Teresa d'Espanya. Tots dos davallaven de línia femenina. Ja en vida del rei, i a fi d´evitar una possible guerra, havien pactat secretament de repartir-se l'imperi espanyol. Sembla que el preferit de Carles II era l'Arxiduc, pero en un testament d'última hora deixà hereu Felip d'Anjou.\nEl nou rei, Felip V, al principi fou acceptat. Un dels seus primers actes de govern fou venir a Barcelona a celebrar Corts (1701-1702) jurà els privilegis i les llibertats de Catalunya, accedí a les peticions que li foren presentades i arribà, fins i tot, a atorgar el comerç amb Amèrica (amb la condició d'anar a tocar a Cadis i incorporar-se a la flota reial). No hi havia dubte que es volia guanyar la voluntat dels ciutadans de la Corona d'Aragó —suspectes en general d'austriacisme—, perquè a l'horitzó d'Europa ja es congriava la guerra: l'emperador Leopold dirigia un memorial al papa reclamant els drets del seu fill i aquest era proclamat a Viena rei d'Espanya; es formava l'Aliança de la Haia (Anglaterra, Àustria i Holanda —i més tard Portugal—contra l'hegemonia borbònica a Europa); l'Arxiduc arribava a Lisboa i llançava un manifest als espanyols; els aliats desembarcaven a les costes d'Andalusia; els estats Italians, amb el papa Climent XI al davant, i els països escandinaus prenien partit per Carles. El rei Felip, per la seva banda, féu una declaració dels seus drets a la corona i l'envià a tots els virregnats, però els Comuns de Barcelona aconsellaren de no acceptar-lo. Començà aleshores a l´interior del Principat un estat de recel que tingué com a primera conseqüència la persecució i l'exili de les persones sospitoses d'ésser partidàries de l'Arxiduc. Aquestes mesures volien dir molt sovint una vialació dels privilegis de una part de la Corona d'Aragó que el mateix rei havia jurat feia poc. La política del virrei obeïa, sense cap mena de dubte, a una consigna centralista. Les conseqüències, però. eren imprevisibles.\nMalgrat les concessions fetes a les Corts de 1701-1702. Felip V no deixava de representar per als catalans l'absolutisme i l'uniformisme politic mentre Carles, en canvi, representava l'imperialisme descentralitzat. Catalunya, amb tot, no es rebellà de seguiga. L'any 1704 arriba l'estol aliat a Barcelona i la ciutat li tanca las portes. Així i tot, continuen els recels i les suspicàcies. La pressió del partit austríac és cada vegada més forta. i l'any següent, el 1705, s'entrevisten a Gènova Mitford Crow, plenipotenciari de la reina Anna d´Anglaterra. i els delegats catalans de la Corona d'Aragó, Domènec Perera i Antoni de Peguera i d'Aimeric, i signen un pacte segons el qual Catalunya es posa de la banda dels aliats, reconeix l'Arxiduc per rei i contribueix a la lluita amb sis mil homes. Anglaterra, pel seu cantó, promet homes, cavalls, fusells, garantia del compliment, per part de Carles, de les lleis i privilegis, i garantia també, per part d'ella mateixa, dels esmentats privilegis, fins i tot en el supòsit que les circumstàncies militars siguin adverses, a fi que "ni ara ni mai els habitants i naturals del Principat no puguin ni hagin de sofrir el més petit dubte que llurs privilegis i lleis seran amb totes les formes mantinguts i conservats". A conseqüència d'aquest pacte, l'esquadra aliada arriba de bel1 nou a Barcelona, aquesta vegada comandada pel mateix Arxiduc. E1 virrei filipí Velasco ha de capitular i Carles entra triomfalment a la ciutat el dia 6 de novembre de 1705. L'any següent aplega les corts i jura defensar les llibertats i els privilegis de Catalunya. Les corts el reconeixen per rei i declaren exclosa perpètuament de la successió a la corona espanyola la família francesa.\nCatalunya, doncs, i amb ella totes les terres de l'antiga corona aragonesa, es rebella, trenca el jurament fet a Felip V i es posa de part dels aliats. La guerra, favorable al principi a la cause carolina, anà empitjorant. L'any 1707 cau Aragó a poder de les tropes borbóniques i aquest mateix any els valencians són derrotats a la batalla d'Almansa. Felip V aboleix les lleis i fa incendiar Xàtiva. L'any 1711 mor Josep, germà de Carles, i aquest hereta la corona d'Àustría i és elegit, a més, emperador d'Alemanya. De fet, es desentén dels catalans. Per altra banda, Anglaterra i Holanda temen ara l'hegemonia dels Habsburg com abans havien temut la dels Borbons i cerquen la conciliació: per la pau d'Utrecht (1713) cessen les hostilitats entre França i Anglaterra i per la de Rastadt (1714) les de França i l'Imperi. Així acaba la participació de les potències estrangeres en aquest afer político-militar.\nLes tropes aliades abandonaren el Principat. La sort de la guerra semblava decidida des de feia temps a favor de Felip. A la fi restà Barcelona solo contra les forces de Felip V. Es constituí a la ciutat la Junta de Braços, i fou aleshores quan, en comptes de pactar, per decisió del braç popular, s´acorda de seguir lluitant. En aquesta decisió, hi tingué un paper cabdal el parlament, abrandat de patriotisme,\nA la fi tot el poble —barcelonins, valencians, aragonesos i castellans refugiats a la ciutat—, endut per fervors polítics i religiosos, per sentiments d'adhesió a la terra i a les institucions, entrà en una excitació bèllica, que el portà no sols a rebutjar honroses proposicions de pau, sinó fins i tot a negar-se a parlamentar. Quaranta mil homes a les ordres del duc de Berwick assetjaven Barcelona, defensada només per tres mil, comandats pel general Antonio Villarroel i el conseller en cap Rafael de Casanova. Després d'una resistència heroica, que va commoure Europa í va ésser recordada durant molts anys com un exemple, la ciutat capitulà el dia 12 de setembre de 1714 sota la condició que fossin respectades les vides dels ciutadans.\nPel que respecta a tots aquests fets, s´ha de distingir amb molta cura la generositat i l'idealisme amb què el poble català es lliurà a la lluità, del que foren els interessos dels països que hi participaren i, sobretot, del que fou en realitat el govern de l'Arxiduc. Pel que sembla, Carles era una persona enraonada, de culture sòlida, planera en el tracte —malgrat estar posseït d'una gran consciència de la seva dignitat—, d'una religiositat sincere, però potser una mica limitat i de poca empenta. D'aquests defectes, se'n ressentí la seva administració: no encertà a trobar bons consellers i aviat sorgiren diferències entre ell i la Generalitat i el Consell Municipal; va ésser lleuger en la concessió de favors: féu despeses excessives; fou implacable amb els filipistes. En l'ordre politic, no va saber aprofitar l'avinentesa de les dues peticions de pau que féu Lluís XIV el 1708 i el 1710. Felip. en canvi. va emprendre la guerra auxiliat per un cos de tècnics que reorganitzaren la hisenda, l'exèrcit i la marina i va poder comptar sempre amb l'or d'Amèrica.\nEn la decisió dels catalans a poser-se ardidament a favor de Carles, hi contribuïren una pila de raons: la manca de tacte dels virreis filipins; entendre com a més vinculat a la corona d'Espanya un príncep de la casa d'Austria que no pas un de la dinastia francesa ; la por que els feia l'absolutisme borbònic; la francofobia general al país català -França havia assetjat feia pocs anys Barcelona, pel tractat del Pirineu s'havia anexat el Rosselló i la Cerdanya i feia la competència als productes catalans. Sembla que el criteri dels juristes, en defensar amb intransigència els privilegis catalans, féu també un paper molt fort en aquesta decisió.\nD'altra banda, aquesta guerra va tenir una significació encara més profunda: es lluità per intervenir d'una manera decisive en l'estructura hispànica. Les terres de la Corona d'Aragó, per aconseguir-la hegemonia. De fet, és l´última manifestació de solidaritat d'aquests regions. Que les intencions dels catalans tenien una projecció peninsular i que estaven ben convençuts que lluitaven per la llibertat de tot Espanya resta ben clar en els documents de la guerra, fins i tot en l'últim pregó, redactat a les tres de la tarda de la vigília de la caiguda.\nL'endemà mateix d'haver guanyat Barcelona, Felip V abolia les Corts. La Generalitat i el Consel1 de Cent, és a dir, totes les formes de representació política tradicionals. Els catalans perdien així els drets pels quals tant i tant havien lluitat. Aragó i Valencia ja els havien perduts el 1707; .Mallorca els perdria l'any següent. Només Menorca restà fora del domini borbonic: ¡fou anexada a Anglaterra fins al tractat de Versalles (1783)! *


Data de publicació: 26/04/2018 21:01\nAvui ho hem fet amb el meu novio amb condo i estic en els meus dies fertils. Hem fet una primera ronda i hem parat una estona, i despres hi hem tornat tota lestona amb el condo posat. Ell em diu que no s’ha corregut molt, pero ens hem emparanoiat de si el semen pot haver sortit per la base del preservatiu... en acabar hem revisat i no estava petat ni res. Tambe ell mha dit que no li ha sonat veure semen a la part de baix, nomes a la punta i una mica al mig. Es possible que hagi caigut per la base? O hi han poques probabilitats? Estem els dos espantats, necessitem una resposta\nData de publicació: 12/05/2018 23:28\nSi el preservatiu estava col·locat correctament durant tota la relació sexual, en principi no ha d'escapar-se el semen per la base.\nRecordeu que és important deixar lliure la part del dipòsit (la punta del preservatiu) perquè en ejacular quedi allí tot el semen. I no oblideu que s'ha de fer servir un preservatiu nou cada vegada.\nFa uns dies que vas fer-nos la consulta, si veus que la regla no et ve quan estava previst, fes-te una prova d'embaràs per descartar-ho.


Les trampes de Berlusconi\nEl primer ministre italià se'n surt a evitar els diversos processos que hi ha contra ell amb estratègies com absentar-se dels processos o fer que el Parlament li redacti lleis a mida per protegir-lo\nDAVID ÀLVAREZ Barcelona Actualitzada el 06/04/2011 10:44\n260x366 Berlusconi, en una imatge d'arxiu Berlusconi, en una imatge d'arxiu\nEl primer ministre italià, Silvio Berlusconi, ha demostrat que té molta habilitat per esquivar els processos judicials que té oberts. Contra el president del govern d'Itàlia hi ha quatre processos en marxa. Dos d'ells estan relacionats amb les seves empreses, els coneguts com a casos Mediaset i Mediatrade, en què el primer ministre està acusat d'apropiació indeguda i frau fiscal. En el tercer se l'acusa de suborns a un advocat britànic, David Mills, perquè testifiqués a favor seu. Però potser el més mediàtic dels processos és el que l'acusa d'incitar a la prostitució de menors i d'abús de poder, el conegut com a cas Ruby. Com és marca de la casa, Berlusconi i el seu equip d'advocats no han estalviat esforços a l'hora de fer trampes per evitar passar comptes davant de la justícia.\nNo va als judicis\nDilluns, Berlusconi ja va avançar que no es presentaria a la primera jornada del judici que aquest dimecres començava a Milà i que vol aclarir si el primer ministre va pagar diners a una menor per tenir relacions amb ell. El líder del Poble de la Llibertat, que diverses vegades s'ha presentat com a víctima d'una persecució judicial, ha dit que només dedicarà els dilluns a atendre els seus judicis i, com que el cas Ruby començava en dimecres, simplement no s'hi ha presentat, com va prometre. De moment, Berlsuconi ha estat declarat “en rebel·lió” pels jutges del cas, però el judici ha quedat ajornat fins al 31 de maig. Dimarts, per ser més exactes.\nLleis a mida\nUna altra estratègia que ha fet servir Berlusconi en diverses ocasions és la modificació de lleis que el protegeixin de l'acció de la justícia. Dimarts mateix, el Parlament italià va debatre la coneguda com a llei del procés breu. Aquest text faria prescriure en poques setmanes el cas Mills, en què s'acusa Berlusconi de comprar un testimoni, i podria invalidar també moltes de les acusacions dels casos Mediaset i Mediatrade.\nSilvio Berlusconi no ha dubtat a fer servir també la cambra legislativa com a última barrera de contenció davant els jutges. A més del debat sobre la llei del procés breu, el Parlament italià va instar dimarts, un dia abans de l'inici previst per al judici del cas Ruby, el Tribunal Constitucional del país a ser l'encarregat de decidir qui ha de jutjar el primer ministre. L'argument de la majoria parlamentària dels partidaris de Berlusconi és que el premier va actuar per motius d'estat en el cas Ruby, i que l'únic òrgan competent per jutjar-lo seria el tribunal de ministres. Aquest òrgan, però, dóna llum verda només als processos autoritzats pel Parlament, de manera que és previsible que la majoria a la cambra del Poble de la Llibertat bloquegi el judici si el Constitucional decideix que ha de ser aquest tribunal polític qui encausi Berlusconi.


Un estudi del Grup ISV Girona, escollit una de les 20 millors publicacions de recerca en Atenció Primària del 2018\nL'estudi liderat per investigadors del Grup d'Investigació en Salut Vascular de Girona (ISV-Girona), amb el Dr. Rafel Ramos al capdavant, que qüestiona l’ús generalitzat d’estatines en majors de 75 anys i aposta pel tractament individualitzat, ha estat reconegut per la Canadian Medical Association com un dels 20 millors estudis d'atenció primària publicats l'any 2018. Per fer la seva classificació, la Canadian Medical Association ha comparat 225 estudis que s'han publicat en 110 revistes científiques de parla anglesa, i prenent com a criteris l'orientació envers el pacient i l'evidència científica. Podeu trobar l'article del Grup d'Investigació en Salut Vascular de Girona aquí.\nMor un nadó amb prematuritat extrema afectat per una Klebsiella multiresistent, a la Unitat de Neonatologia del Trueta\nUn nadó prematur extrem nascut a les 24 setmanes de gestació que estava ingressat a la Unitat de Neonatologia de l’Hospital Universitari de Girona Doctor Josep Trueta, i que presentava una infecció activa de Klebsiella pneumoniae multiresistent, ha mort aquest diumenge al vespre. El nadó va néixer amb 600 grams i amb una situació clínica molt complicada.\nProfessionals del Centre d'Especialitats Güell (oftalmòlegs, optometristes, infermeres, administratives i zeladors) han participat en la revisió de la vista de 130 nens i nenes de Girona i Salt. Aquesta iniciativa forma part del programa Invulnerables amb visió, un projecte contra la pobresa infantil liderat per “la Caixa”, Natural Optics Group i Sor Lucía Caram.


El Parlament Europeu prioritza l'economia social en les polítiques de creixement econòmic\nHa recollit les propostes d'empreses de l'àmbit de l'economia social i ha aprovat un informe que permet avançar en aquest model econòmic.\nAquestes propostes fetes per la Confederació Empresarial Espanyola d'Economia Social (CEPES) pretenen potenciar un sector que a la Unió Europea representa a dos milions d'empreses, un 10% del total, i dóna treball a 14 milions de treballadors i treballadores, el 6,5%.\nL'Eurocàmera ha aprovat un informe que consolida l'economia social en la planificació econòmica i pressupostària, i que porta com a nom "Informe sobre el Semestre Europeu per a la coordinació de les polítiques econòmiques: aspectes socials i relatius al treball de l'Estudi Prospectiu Anual sobre el Creixement 2016".\nSegons CEPES, les empreses d'economia social acostumen a tenir més dificultats que les tradicionals per aconseguir financiació pública o privada, entre d'altres motius, per la falta de coneixement de la situació real per part dels gestors dels intermediaris financers.\nÉs per això que demana millorar l'accés d'aquestes empreses a diverses formes de finançament, com ara els fons europeus, i que recolzi la inversió en economia solidària. També sol·licita a la Comissió Europea que promogui formes de cooperació en què participin les empreses d'aquest sector juntament amb altres actors socioeconòmics.\neconomia social, economia solidària, parlament europeu


Pira 70xl Silver ED - Pira Charcoal Ovens and Barbecues\nHome → Forns Brasa Profesionals → Forns Brasa serie SILVER → Silver ED → Pira 70xl Silver ED\nAconsegueix l’autèntic sabor de la graella utilitzant el forn de brasa Pira 70 XL SILVER ED\nAquest model maximitza els espais petits… té la mateixa amplada que el model PIRA 70 SILVER, però amb una profunditat de fins a 7 cms mes.\nEl model PIRA 70 XL SILVER ED és doncs el segon forn pel que fa a mida d’una nova generació de forns de brasa que està revolucionant el món de la restauració. Les seves característiques, rendiment, estalvi i dimensions fan d’ell un model molt econòmic, rendible i preferit de molts xefs per la seva confortabilitat.\nAquest és la primera evolució del forn de brasa PIRA 70 SILVER, el primer forn a nivell mundial que incorpora el PIRACOLD.\nProducció de carn per hora = 65 kg\nEs subministra de sèrie amb: 1 graella estàndard d’acer inoxidable 585 x 535, 1 pinces per carn, 1 atiador y taula frontal inox de 29 cm\nPossibilitat de cuina amb graella acanalada d’acer inoxidable 515 x 540 especialment dissenyada per cuinar sense por al foc aliments delicats (peixos, verdures) o greixosos (pollastre, ànec, etc).\n900048 70xl Graella de Varetes\n902945 Taula Frontal Inox 70/70xl (29cm)\nTaula Frontal Inox 70/70xl (29cm)\n960048 70xl Graella Planxa\n901048 70xl Graella Acanalada\n770248 Taula Carbonera 70xl\n770348 Taula Carbonera 70xl Silver\n961048 Làmina per Pizzes 70xl\n965077 Suport per pinxos PIRA 70xl\n924048 Safata Escalfaplats 70 XL ED


Catalunya, cada cop més a prop de les 2.500 víctimes mortals del coronavirus\nMINUT A MINUT: Catalunya eleva a 511 els avis morts en residències\nSalut confirma més de 24.600 positius, més de 2.300 victimes i més de 7.800 altes\nper Anna Corbatera divendres, 3 d’abril 2020 - 07:53h | Actualitzat a 03/04/2020 20:11h\nRengleres de llits al vestíbul de consultes de l'Hospital de Bellvitge | Catalunya Diari\nEl coronavirus no defalleix. Salut ha elevat aquest dijous la xifra de morts a 2.335 a Catalunya, que a més registra 511 víctimes en residències d'avis. Tot Espanya, on el nombre de morts frega la barrera dels 11.000, afronta una nova jornada de confinament, que es podria allargar: el govern espanyol estudia prorrogar l'Estat d'Alarma fins al 26 d'abril. Els experts, per la seva banda, coincideixen que ja hem arribat al pic de la corba de contagis.\nPositius: 23.460 (+ 1.656)\nGreus: 2.053 (+ 284)\nMorts en hospitals: 2.335 (+ 242)\nMorts en geriàtrics: 511\nAltes: 7.849 (+ 932)\nPositius: 117.710 (+ 7.472)\nGreus: 6.416 (+ 324)\nMorts: 10.935 (+ 932)\nAltes: 30.515 (+ 3.770)\nAnuncien la data en què es provarà la primera vacuna contra el coronavirus en humans. Israel ha estat l'última a sumar-se a la carrera d'aconseguir la vacuna contra la COVID-19 per darrere de la Xina i els EUA. El Centre de Recerca Biotecnològica de Galilea, conegut com a Migal, ha anunciat que tindran la vacuna en unes poques setmanes.\nEl confinament a Itàlia va per llarg: no s'aixecarà fins al maig. El cap de la Protecció Civil italiana, Angelo Borrelli, va afirmar que el confinament de la població durarà com a mínim fins al 2 maig i que les activitats podrien anar normalitzant-se de forma gradual a partir del dia 16 del mateix mes. Fins al moment, el govern italià ha decretat les mesures de confinament i el tancament d'activitats no essencials fins al 13 d'abril, just acabada la Setmana Santa.\nCreen una polsera per detectar persones que hagin tingut contacte amb infectats per coronavirus. L'empresa Accent Systems ha desenvolupat una polsera per contenir els contagis per coronavirus. L'aparell funciona a través de tecnologia 'bluetooth' i detecta altres braçalets com ell, que estan a una distància màxima de dos metres.\nEs dispara la compra de cervesa durant el confinament.\nDanone donarà un milió de iogurts i 180.000 litres d'aigua al mes mentre duri la crisi del coronavirus. El Grup Danone donarà un milió de iogurts i 180.000 litres d'aigua al mes durant la crisi del coronavirus, a més de productes d'alimentació infantil per a bebès, ha indicat en un comunicat aquest divendres.\nUn nen de només 9 anys ingressat a l'UCI per coronavirus a Espanya. Un nen de 9 anys, natural de La Rioja, es troba des de dimecres passat ingressat a l'UCI de l'Hospital Universitari de Burgos amb coronavirus. El petit va ser traslladat fins a Castella i Lleó, ja que l'hospital Sant Pere de Logronyo no compta amb una UCI pediàtrica.\nLes 7 situacions en què pots conduir durant l'estat d'alarma.\nEl Grup Godó farà un ERTO de 3 mesos que afectarà tota la plantilla. El Grup Godó ha anunciat als seus treballadors que durà a terme un ERTO a totes les seves àrees d'activitat, inclosos els seus principals mitjans de comunicació. El grup de comunicació calcula que la mesura es podria allargar durant tres mesos, abril, maig i juny.\nEl govern demanarà a tothom que porti mascareta pel carrer. Ho ha explicat Fernando Simón, responsable del Centre de Coordinació d'Emergències i Alertes Sanitàries.\nCanvis als supermercats: tots els nous horaris pel coronavirus.\nInvestigadors de l'Institut de Bioenginyeria de Catalunya (IBEC), en col·laboració internacional, han identificat un fàrmac capaç de bloquejar els efectes del coronavirus. El tractament es prova en 200 pacients amb Covid-19 després de demostrar la seva eficàcia en minirronyons generats mitjançant tècniques de bioenginyeria a partir de cèl·lules mare humanes.\nCondis contractarà 100 persones a Catalunya. És la segona vegada que la cadena de supermercats pren aquesta decisió per reforçar les botigues i centre logístic durant la crisi del coronavirus.\nLa Fundació La Caixa oferirà atenció psicològica gratuïta al personal sanitari. S'espera que unes 1.000 persones l'utilitzin diàriament.\nMés iniciatives per fer el confinament més suportable als petits.\nTenim un regal pels més petits de casa, que ho esteu fent molt bé durant el #confinament: el nostre escut #QuedatACasa. Imprimeix-lo i posa-te'l al braç. Aquest i altres materials didàctics per pintar https://t.co/jCNd1zmeDzpic.twitter.com/3A811dHdnz\nPrimeres pistes sobre quan es podran tornar a fer concerts, festes i festivals. L'alcaldessa de Barcelona, Ada Colau, ha apuntat aquest divendres que les festes majors de l'estiu, la Mercè o esdeveniments massius «segurament seran de les últimes coses que s'autoritzaran».\nEspanya supera Itàlia en el nombre de contagis per coronavirus. El Ministeri de Sanitat ha fet públiques les dades diàries sobre l'avanç del coronavirus a l'Estat espanyol.\nMoren nou persones grans de la Residència de Sant Hilari Sacalm (Selva) per coronavirus i hi ha un grup nombrós de residents amb símptomes greus. Els primers tres casos es van confirmar el 26 de març i es va fer el test de la covid-19 a tots els pacients i treballadors. El 40% dels pacients i el 20% de la plantilla han donat positiu.\nDes d'un primer moment es van desinfectar els espais comuns i les habitacions, es van aïllar els pacients afectats en una sola planta i els que van donar negatiu es van traslladar al Vilar Rural del municipi. Des d'aquest dimarts, a més, els positius sense símptomes o lleus s'han traslladat a una residència de Girona.\nRenda mínima: la nova ajuda que podria aprovar el govern. L'Executiu assegura que «prendrà les mesures que calguin per reactivar l’economia i protegir la gent».\nNoves mesures de Mercadona per garantir la seguretat dels treballadors. Consulta aquí totes les novetats sobre la compra al supermercat mentre duri el confinament.\nT'expliquem el símptoma comú del coronavirus que estan patint molts pacients catalans i et descobrim els tres productes que et costarà molt trobar al supermercat aquests dies.\nLa xifra de l'esperança: gairebé 8.000 altes hospitalàries a Catalunya. A més, cal tenir en compte que parlem d'altes hospitalàries i, per tant, de pacients atesos pels serveis sanitaris, sense comptar totes aquelles persones que han patit el coronavirus a casa i s'han recuperat, sense fer-se el test ni acudir a metges o hospitals.\nEl govern de Sánchez estudia una nova pròrroga de l'Estat d'Alarma pel coronavirus. En cas d'aprovar-se, el confinament s'allargaria fins al 26 d'abril.\nProtecció Civil recomana ara portar mascareta per sortir a comprar.\nAfers Socials ha informat aquest dijous que des del 15 de març han mort per coronavirus almenys 511 persones que vivien en residències de gent gran, cosa que augmenta en 149 les defuncions comunicades fins aquest dimecres. La zona amb més morts són les comarques de Barcelona fora de l'àrea metropolitana, que inclou la Conca d'Òdena.\nDe les 1.073 residències que hi ha a Catalunya, la meitat, 535, ja tenen algun diagnosticat o persones amb símptomes de covid-19, mentre que fins aquest dimecres se n'havien detectat 317.\nLa presó de Brians 1, a Sant Esteve Sesrovires (Baix Llobregat), ha confinat el mòdul 4 per un cas positiu de coronavirus. S'afegeix al mòdul 5, que ja estava aïllat de la resta del centre, i a la presó de dones de Wad-Ras, confinada sencera. En aquests moments, 11 interns han donat positiu i s'han confirmat 27 casos entre els funcionaris.


BlocsBasic: Com crear una secció?\nCom crear una secció?\nRecordeu que les categories, en el nostre bloc, és la manera que tenim d'organitzar els continguts dinàmics (les entrades), és a dir, la manera que tenim d'anar creant les diferents seccions. Ara veurem com podem fer per crear una categoria:\n(Clica a la icona de la pantalla per veure el vídeo en pantalla completa)\nRepassem els passos que hem fet per crear una categoria:\nEn el tauler, seleccionar Categories del menú de l'esquerra.\nUn cop en la pàgina de les categories, n'hem afegit una de nova fent servir el formulari que hi ha a la part central.\nHavent omplert el formulari, cliquem al botó Afegeix una categoria.\nAquesta s'ha afegit a la llista de les nostres categories que apareix a la part dreta del tauler.\nUna categoria ja creada la podem editar clicant l'enllaç que apareix a sota d'ella, en la llista.\nPodem modificar-ne el títol, la seva categoria superior o la descripció.\nUna categoria que no tingui cap entrada, és a dir, que estigui buida, no apareixerà en la nostra pàgina web.\nEl que hem de fer, ara, és crear aquest contingut:\nEls passos a fer per tal d'escriure un article són:\nEntrem al nostre tauler. (En trobareu informació detallada en l'article: " Com entrar amb el meu usuari i clau d'accés?")\nEns fixarem en la columna de la dreta. Concretament en l'apartat "Entrades". Preneu atenció amb la fletxa que apareix al costat dels ítems d'aquest panell. Clicant en aquesta fletxa s'expandirà el menú.\nLes opcions que ens presenta aquest menú són les següents:\n- Edita: l'utilitzarem per modificar un article que ja tenim creat dins el bloc. Des d'aquesta opció podrem veure la llista de tots els articles que tenim escrits, ja sigui en format esborrany o bé publicats. Podrem escollir-ne qualsevol per esborrar-lo, modificar-lo, publicar-lo o despublicar-lo, etc.\n- Afegeix: Aquesta serà l'opció que premerem per tal d'escriure una nova entrada o article dins el nostre bloc.\n- Etiquetes: Ens permetrà veure, editar, esborrar o crear etiquetes del nostre bloc.\n- Categories: Des d'aquesta opció podrem veure, editar, esborrar o crear etiquetes en el nostre bloc.\nPer al nostre cas, premerem a "Afegeix", d'aquesta forma ens conduirà a un formulari buit, per tal de crear un nou article.\nEn el primer camp escriurem el títolar del nostre article.\nEn el camp que trobarem sota del titular, podrem escriure el contingut del cos de l'article.\nFixem-nos que disposem d'un editor de text, des d'on podrem maquetar el nostre article.\nEn el camp Categories, escollirem aquelles categories que corresponen amb el tema de que parla el nostre article. Les categories aniran estretament relacionades amb les seccions de la vostra web. Podríem trobar per exemple categories com activitats de l'entitat, revista, notícies, projectes, història, etc.\nEn el camp Etiquetes, escriurem paraules separades per comes per tal de definir el nostre contingut. Les etiquetes són utilitzades per tematitzar de forma terminològica el contingut que estem a punt de publicar.\nSi el meu article tracta d'explicar un taller d'informàtica per a adults com a propera activitat que farem, les etiquetes que podríem afegir podrien ser:\ntaller, informàtica, agenda, activitats, adults\nFixeu-vos que aquestes paraules separades per coma resumeixen els conceptes clau de l'article en qüestió.\nSi voleu aprofundir en la definició i utilitat de les etiquetes, no us perdeu el següent llibre:\nRodríguez, J. P. (2009, March 03).\nL'etiquetatge social, una eina per a organitzar la xarxa.\nRetrieved February 08, 2010, from UOCOpenCourseWare Web site:\nOrganitzar i classificar els marcadors\nCerca de marcadors d'altres usuaris\nAltres utilitats dels marcadors socials\nTrobareu aquest llibre en format web, en format audiollibre, en format videollibre, i en format comprimit.\nEns trobem ara en el moment de concretar les opcions del panell Publica.\nEn aquest panell, veurem que a la part superior podrem utilitzar dos botons. El primer ens permetrà desar el nostre article com a esborrany. Aquesta opció ens mantindrà el nostre article sense publicar, de forma que podrem seguir-lo editant en un altre moment.\nEl segon botó, "Previsualitza", ens obrirà en una segona finestra el nostre article. D'aquesta forma podrem veure com queda abans de publicar-lo.\nSota d'aquests dos botons, veureu l'estat actual de l'article. Aquest estat serà modificat automàticament si cliquem al botó Publica. D'altra banda, veurem que tenim l'opció de desplegar la llista i veure'n dos o tres opcions, segons l'estat actual de l'article: "Pendent de revisió", "Esborrany", "Publicada" (si es que estem editant un article anteriorment publicat).\nDins d'aquest panell Publica també tindrem les opcions relatives a la visibilitat del nostre article:\nDe forma predefinida, ens apareix marcada la propietat "Públic", amb l'opció de que aquesta entrada aparegui com a entrada en la portada de la nostra web. Aquesta segona opció, dependrà de la configuració del tema de la nostra web.\nTambé podem optar per protegir aquest article amb clau d'accés. Aquesta fórmula ens permet que tan sols els usuaris que coneguin la clau que hi hem configurat puguin accedir a veure el contingut del nostre article.\nL'última opció que veurem és "Privat", en aquest cas, tan sols veuran l'article els usuaris que tinguin un compte en la nostra web.\nSota de la secció visibilitat trobarem la data de publicació:\nDe forma predeterminada ens apareixerà la data actual per a tots els articles nous que ens posem a escriure. Tenim la possibilitat de modificar aquesta data per tal que l'article sigui públic en un altre moment.\nTotes aquestes opcions en la major part del casos no les haurem de modificar, perquè de forma predeterminada ens recullen les opcions més típiques: article públic, amb la data actual.\nAbans de clicar al botó Publica, ens haurem de fixar en el Panell de Discussió.\nHaurem de decidir si obrim el nostre article perquè els usuaris i usuàries puguin afegir-hi comentaris o no. Això ho farem clicant o desclicant a la primera opció que ens ofereix: "Permet comentaris en aquesta entrada"\nLa segona opció que veiem ens permet que d'altres webs citin la nostra entrada a través d'un retroenllaç i retroping.\nEn informàtica el retroenllaç (en anglès trackback) és un enllaç invers que permet conèixer quins enllaços apunten cap a un determinat article (post) d'un bloc; d'aquesta manera avisa a un altre bloc que s'està citant un dels seus articles. Es tracta d'un concepte originat al món blocaire. És la continuació d'un determinat article (post) en altre Blog distint (o sigui, d'altra persona), però que deixa constància que ho està fent en l'article original, mitjançant un enllaç entre ambdós, que està en un apartat diferenciat dels comentaris.\nEls trackbacks a un article queden reflectits habitualment al peu del mateix, més o menys en el lloc que apareixen els comentaris.\nSi un bloc admet retroenllaços vol dir que és capaç de rebre avisos d'altres blocs de forma que els dos articles d'ambdós blocs (el citat i el «citador») queden relacionats entre sí. Els retroenllaços d'un article queden exposats habitualment al peu del mateix article, més o menys al lloc on apareixen els comentaris.\nL'especificació anglesa de trackback i la seva implementació foren desenvolupats per Six Apart, creadors del CMS Movable Type.\nRETROPING o PINGBACK\nPingback és un mètode per a que els autors de la web sol·licitin una notificació quan algú enllaça un dels seus documents. Això permet a autors no perdre de vista qui els està enllaçant, o referenciant els seus articles. Algunes eines de sistemes de blocs como WordPress, suporten pingbacks automàtics a on tots els enllaços d'un article a publicar poden ser notificats quan l'article es publicat.\nMitjançant aquest protocol, quan un lloc que envia pingbacks fa referència o enllaça a una pàgina que permet rebre pingbacks, el segon lloc sabrà que és citat pel primer.\nFinalment clicarem al botó Publica.\nDarrera modificació: dilluns, 7 abril 2014, 13:40\nL'estructura del nostre web\nPàgines i seccions: dos tipus de continguts\nCom crear una pàgina?\nOrganitzem-nos: el menú\nEl disseny del nostre lloc web\nPersonalitzar la imatge de capçalera\nCanviem els colors\nUn nou espai on comunicar: la web\nPage loaded in 2.21 segons


Villa Thomi Thassos Grècia - Ofertes d'hotels amb els MILLORS DESCOMPTES EN LÍNIA\nVeure tots els 641 allotjaments a Thassos.\nSkala Rachoni, Skala Rachoniou, Thassos, Grècia, 64010 - Veure al mapa\nMés informació sobre Villa Thomi\nIdeal tant per a la diversió com per al relax, Villa Thomi es troba a la zona de Skala Rachoniou de la ciutat de Thassos. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb les atraccions principals de la ciutat com Children's Arcade, Museu Arqueològic, Antiga Àgora a prop, els visitants de l'hotel estaran encantats amb la seva localització.\nVilla Thomi també ofereix moltes instal.lacions per enriquir la seva estada a Thassos. L'hotel ofereix accés a una gran gama de serveis, inclosos magatzem d'equipatge, instal.lacions de barbacoa, servei de bugaderia, servei de llançadora.\nA més, totes les habitacions ofereixen una gran varietat de comoditats com ara aire condicionat, balcó/terrassa, llits extrallargs (> 2 metres), telèfon, aparell de televisió per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Villa Thomi.\nPlease note that extra beds should be requested and confirmed by the property before arrival.


Sortida de 2n de BTX Artístic a Barcelona | INS Màrius Torres\nEl passat 10 de gener, els alumnes i les alumnes de 2n de Batxillerat Artístic vam anar a visitar quatre exposicions d’Art a Barcelona.\nLa primera exposició que vam anar a veure va ser al Museu del Disseny, on ens van mostrar l’evolució d’aquest llenguatge artístic des dels anys 80 fins a l’actualitat. La noia que ens guiava ens va saber transmetre la passió pel disseny. Després ens van deixar una estona de temps lliure i vam poder veure totes les plantes amb les diferents temàtiques relacionades. La planta que més ens va agradar va ser la dedicada al disseny de moda.\nAcabada aquesta exposició vam anar al MACBA, a veure l’exposició de Jaume Plensa. Una visita interessant amb art més abstracte al que estem acostumades. L‘obra que més ens va agradar va ser el “Gong”, que a més el vam poder fer sonar.\nLa tercera visita va ser després de dinar, al CaixaForum. Aqui vam veure dues exposicions totalment diferents. La primera va ser la del pintor Toulouse Lautrec, un pintor francès, que ens va semblar brutal. El guia tenia una veu molt agradable i no se’ns va fer gens pesada la visita. L’última que vam veure va ser la de Velàzquez i el Segle d’Or. En aquesta ja estàvem bastant cansades, ja que portàvem tot el dia amb visites guiades. Però tot i així va ser interessant.\nEn resum, ens van agradar a totes ja que eren molt diferents les unes de les altres i va ser una absorció de cultura impressionant, però per altra banda, també creiem que quatre exposicions guiades en un sol dia requereixen moltes hores d’atenció i vam acabar bastant esgotades.\nMar i Clàudia\nBatx 2n, General, Portada batxillerat, departament d'arts, Sortides 0\nGRUP 8 FEM UN RODOLÍ


Anna Cortés Martínez: «Creu Roja és la meva segona família» - Empordà\nAnna Cortés Martínez: «Creu Roja és la meva segona família»\nAnna Cortés orgullosa, satisfeta de la seva vida: Creu Roja Figueres Josep López Navarro\nHi ha persones que senten passió per ajudar les persones. És una devoció, un sentiment innat. Aquest és el cas de l’Anna Cortés Martínez, voluntària de Creu Roja Figueres. Ella va néixer a Barcelona el 7 d’agost de 1979, i ja des de ben petita li agradava ajudar a la gent. «Recordo que quan tenia 11 anys ja cuidava la meva tieta que tenia un problema de salut», explica. I és que aquesta va ser, potser, la llavor del seu posterior voluntariat, una història de superació, d’humanitat; una història de vida.\nEls anys anaven passant i, tot i que a l’Anna Cortés li seguia agradant ajudar la gent, no trobava el moment. «Tens una vida i una família, i mai tens temps». Però per circumstàncies de la vida, la seva història va fer un gir de 180º. «Fa uns sis anys que vaig arribar a Figueres, però en fa quatre anys que em vaig quedar ‘sola’. Va ser llavors quan vaig pensar, ara és la meva. Com ho puc fer per ajudar la gent?». I com que ella sempre havia tingut debilitat per Creu Roja, sense pensar-s’ho dues vegades va fer el pas. «Un dia vinc a Creu Roja Figueres, m’atén la senyora Puri, faig un petit examen, que aprovo, i entro. I em van rebre amb els braços oberts», detalla amb emoció als ulls.\nI és que la seva experiència a Creu Roja Figueres ha estat, i és, única, plena de passió, d’amor, i també de creixement personal. «A mi Creu Roja Figueres m’ha ajudat moltíssim logísticament, ja que tinc unes malalties, però també, i sobretot, emocionalment. Jo tenia problemes amb una persona, i ara està superat. Gràcies a ells tinc més autoconfiança, seguretat, autoestima, em sento més segura», explica amb satisfacció.\nL’Anna Cortés ho té clar: «Creu Roja Figueres és un gran equip; és una família. És la meva segona família. Passo moltes hores aquí, m’agrada moltíssim i la relació amb la gent és perfecta. Hi ha un lligam molt bonic». I és que han estat moltes les hores viscudes amb Creu Roja. Hores plenes d’experiències, d’ajuda a tothom que ho necessiti: «Aquí tothom és benvingut». Però la Covid ha fet la guitza. Ara bé, la feina de Creu Roja Figueres no s’ha aturat, s’ha adaptat. Ha estat incessant la seva tasca i, malauradament, com diu Cortés, «molta gent la desconeix». Han col·laborat en donacions de menjar, s’ha fet un seguiment de les famílies amb la Covid, un seguiment telefònic a la gent gran, un taller d’estalvi energètic, un taller de costura, i per telèfon, també, s’ha mirat d’animar la gent, sempre respectant la decisió de cadascú, a vacunar-se contra la Covid. I el més important, s’ha fet un seguiment emocional de persones grans; una vivència única. «És molt passional. Es crea un lligam personal. A vegades, el fet d’escoltar una persona, donar-li la mà o donar-li un mocador perquè s’eixugui les llàgrimes, ajuda molt», explica amb vertadera passió.\nI és que aquesta ajuda, ella, l’Anna Cortés, la va rebre un dia, i això sempre perdurarà. L’esperona a continuar ajudant la gent. «A títol privat he guanyat moltíssim. Fins i tot, a vegades, quan dius: ‘ostres, ara com faig per pagar això?’, després penso: ‘No tinc dret a queixar-me. Tinc un pis, tinc menjar, puc anar fent...’ La tasca a Creu Roja t’ajuda a veure que no tot és de color de rosa, però et fa veure que hi ha persones que estan molt pitjor, i encara estan agraïts, com quan entreguem lots de joguines per Nadal a famílies necessitades. Només de pensar-ho, se’m posa la pell de gallina», detalla.\nLa història de l’Anna Cortés demostra que la vida no és fàcil, però que amb un somriure, amb ajuda i amb passió, pot ser preciosa. A vegades només cal conèixer la gent adequada: «Vull donar les gràcies públicament a Creu Roja Figueres per haver-me donat l’oportunitat d’estar amb ells. Sempre m’he sentit molt estimada i valorada. Mai ho podré agrair prou», conclou emocionada.


octubre « 2011 « Aula virtual dels cursos de català del CNL d'Osona\nArxiu per octubre, 2011\nEls bocins de llengua\nI avui us presentem un altre material interessant!\nEls bocins de llengua són una proposta del Centre de Normalització Lingüística d’Osona per ajudar a tothom qui vulgui a avançar en l’autonomia lingüística i el coneixement de la llengua.\nMés o menys cada quinze dies apareix un petit “bocí” a diferents webs municipals amb informació pràctica d’aquells aspectes lingüístics que acostumen a ser conflictius i que sovint ens generen dubtes. La gran majoria de les paraules i de les qüestions que apareixen en els bocins són dubtes freqüents que trobem quan revisem documents que els usuaris ens fan arribar al servei d’assessorament.\nLa finalitat de la nostra feina és afavorir l’autonomia lingüística de tots els aprenents. Per això, cada bocí de llengua està pensat, també, com a recurs lingüístic que es pot descarregar i guardar en un bocí de la memòria de l’ordinador.\nPodeu veure tots els bocins que fins ara hi ha penjats clicant aquí.\nUs aconsellem que doneu un cop d’ull a:\nEl verb ‘realitzar’\nLa construcció ‘a nivell de’\nEl participi ‘complert’\nEl verb ‘complimentar’\nL’ús de ‘degut’\nL’ús de ‘mateix’\nLa construcció ‘en base a’\nLa conjunció ‘doncs’\nEn connector ‘en quant a’\nLa confusió entre ‘medi’, ‘mig’ i ‘mitjà’\nMaterials d'aprenentatge, Materials d'aprenentatge\nAlgunes preguntes sobre la formació del plural\nPreguntes i respostes…\n– Quins són els mots acabats en -e àtona que restitueixen una -n en els derivats? I aquests poden utilitzar el plural -s i -ns? És correcte tant ‘joves’ com ‘jóvens’ doncs? (és la primera particularitat pel que fa al nombre dels substantius a la pàgina 22 del llibre)\nHi ha uns quants mots, pocs, que tenen la possibilitat doble de formar el plural amb -s o –ns. Són aquests: ases o àsens, coves o còvens, freixes o fréixens, homes o hòmens, joves o jóvens, marges o màrgens, orfes o òrfens, raves o ràvens, termes o térmens, verges o vèrgens. Ja veieu que són pocs!\nPer entendre la doble forma d’aquests mots, cal tenir en compte que antigament aquestes paraules feien el plural en –ns: àsens, còvens... Aquest tret, però, ara no és general en tot el domini lingüístic. En el català central s’ha perdut (es diu: ases, coves, homes…), però en canvi es conserva en alguns dialectes: nord-occidental, valencià, alguerès i eivissenc.\n– Hi ha alguna estratègia per saber si el plural d’una paraula que acaba en ‘s’ s’escriu amb una ‘s’ o dues?\nL’estratègia és la pronúncia (comprovar si pronunciem ‘s’ sorda o ‘s’ sonora). O sigui, d’aquests plurals, n’hi ha que es pronuncien amb essa sonora i no dupliquen la -s final del singular (imprès, impresos), però també n’hi ha que es pronuncien amb essa sorda i dupliquen aquesta -s (interès, interessos). Vegeu més exemples al quadre:\nFormació del plural dels mots aguts acabats en -s\nSo Exemples So Exemples\nfals [s] arrossosingressos\nnus [z] avisosbesos\nExtret de la gramàtica de l’Institut d’estudis Catalans\nPer treballar els plurals i fer més pràctica, cliqueu aquí.\nEl bloc Ets i uts…\n“Ets i uts” és una expressió que ve de la locució ‘amb tots els ets i uts’, que vol dir ‘amb tots els detalls, sense faltar-hi res’. Cal buscar l’origen d’aquesta expressió en les conjuncions llatines et i ut, que sovint sortien en els documents formals medievals encapçalant paràgrafs (amb una lletra capital especialment acurada). Es considerava que era un escrit complet si tenia tots els ‘ets’ i els ‘uts’ perfectament col·locats i detallats.\nAmb aquest nom, doncs, tenim el bloc Ets i uts, que inclou detalls i informacions diverses sobre lèxic, construccions errònies, topònims, etc.\nUs agradaria saber més coses d’aquestes i també d’errors freqüents que fem? Doneu un cop d’ull a aquest bloc! Feu clic a la imatge:\nL’article d’opinió és un gènere força utilitzat per comunicar idees, inquietuds, propostes d’interès general, desacords, etc. a la població en general. Es fa sovint a través dels mitjans de comunicació escrits. Aquí en teniu un exemple, amb el detall de la seva estructura:\nHumanitats en perill\nLa defensa de les humanitats en l’educació general ha estat llegida, molt sovint, en termes gremials. La necessitat que els nostres estudiants puguin comprendre i fruir de la lectura d’un text, d’una obra d’art o d’una composició musical no és una reivindicació de professors nostàlgics, ni una estratègia per mantenir la cadira. És, més aviat, una necessitat. Massa sovint, també, la defensa de les humanitats s’ha presentat com una oposició a les ciències. És un greu error.\n(arguments : una idea a cada paràgraf)\nNecessitem, com el pa que ens mengem, estimular la creativitat i la curiositat científica, l’estima per la investigació i pel rigor de les ciències exactes. Les ciències i les humanitats són jocs de llenguatge diferents que necessitem estimular i potenciar en la pràctica educativa. També s’ha presentat la defensa de les humanitats com un atac a la implementació tecnològica, als ordinadors i a les pissarres electròniques. Un nou error. Les humanitats no exclouen la tecnologia. De fet, la tecnologia permet accedir més fàcilment a les grans obres d’art i del pensament i generar espais de diàleg inèdits en el passat.\nNo és la nostàlgia el que em mou a defensar les humanitats. És el present i el futur. Necessitem ciutadans amb una mirada ampla i profunda. La vindicació de les humanitats va íntimament lligada al somni il·lustrat. Només si existeix una societat civil culta i crítica serà possible enfortir la democràcia, la cohesió social, potenciar la innovació en tots els camps i defensar-se de les potències de destrucció de la civilitat que actuen amb vehemència en les societats obertes.\nLa potència de l’utilitarisme és tan vigent en el nostre entorn que molt sovint la defensa de les humanitats tant a l’escola com a la universitat s’acaba fent amb arguments utilitaristes. Si solament és bo allò que és útil socialment, cal fer veure en quin sentit és útil llegir un diàleg de Ciceró, les Confessions de sant Agustí i el De Profundis d’Oscar Wilde. Si solament persisteix el que té audiència, el que és capaç d’obrir-se un forat en la lluita caïnita per subsistir, caldrà fer veure que les humanitats són útils, si bé no d’una manera immediata.\nSaberuts de diferents països han assajat la defensa de les humanitats amb més o menys capacitat persuasiva. Són lúcides les reflexions de la filòsofa americana Martha Nussbaum, però també les punyents intuïcions de George Steiner i d’Edgar Morin. Amb tot, la tendència general, tant a casa nostra com en el conjunt d’Europa, és que les humanitats tendeixen a retrocedir i a perdre prestigi i reconeixement social entre la ciutadania.\nProfunditat i amplitud de mires són, al meu entendre, els dos grans beneficis del cultiu de les humanitats. Profunditat en l’anàlisi dels problemes socials, culturals, religiosos, que ens assetgen, però, a la vegada, una amplitud de mires que obre les portes al cosmopolitisme. Les humanitats ens fan elevar el caparró més enllà del feu i ens fan capaços d’entrellucar les grandeses d’altres cultures. Contra la superficialitat endèmica de les societats postmodernes, necessitem persones profundes. Contra el tribalisme tancat en si mateix, curt de mires i xovinista, necessitem ciutadans amb capacitat de reconèixer els altres i de construir ponts per viure junts. Un vers de Salvador Espriu no dóna aquestes competències. Una frase de Nietzsche no ens salva de la barbàrie. Un paràgraf de Montaigne no ens fa més civilitzats, però l’estima pels clàssics i la repetició és la mare de l’estudi i és l’única manera de donar una forma civilitzada a l’ànima.\nFrancesc Torralba (El Punt Avui, dimecres, 12 d’octubre de 2011)\nI ara us conviso a ampliar coneixements sobre l’article d’opinió:\nQuè ens hem de plantejar abans d’escriure un article?\nQuè hem de tenir en compte en el procés de redacció?\nPer què és útil fer la revisió final?\nComencem a presentar-nos…\nSóc l’Assumpta Grabolosa, tutora de diversos cursos de català per a adults a Manlleu, i espero que també la vostra ajuda en aquest camí de l’aprenentatge en el nivell superior o en el nivell de suficiència. Tot i que visc a Torelló, sóc una manlleuenca de tota la vida i una entusiasta de la llengua i la història. Potser per això m’agrada tant l’etimologia i la història de les paraules.\nCom veieu en aquest curs, comencem a utilitzar una eina digital que fins ara no teníem, una eina que primer ens pot sobtar, però que com veureu ens pot servir per sentir-nos més propers i per compartir més experiències.\nEspero que tots vosaltres un aneu presentant, que digueu d’on sou i què us ha mogut a apuntar-vos al curs.\nExpressar oposició i objecció\nEls connectors són els elements de lligam que ens ajuden a estructurar el text i les idees. D’una banda, organitzen els paràgrafs, i de l’altra, connecten les idees a l’interior de les frases. Comencem pels lligams entre frases. A continuació, teniu uns quants exemples de connectors que serveixen per expressar oposició o objecció.\nPer expressar oposició, contrast:\nPer expressar objecció:\nno obstant (això)\nper comptes de\nen lloc de\nen cap cas…\n*Sabríeu fer frases amb aquests connectors? Veieu la diferència?\nno obstant això…\nProcureu ser originals i no repetir sempre els mateixos connectors. Això farà que el text sigui més atractiu per al lector.\nPenseu que un connector mal utilitzat pot fer canviar tot el sentit del que voleu expressar (això passa sovint amb el connector ‘tanmateix’)\nPer saber-ne més o fer repàs, feu clic aquí:\nEls connectors (repàs de l’itinerari intermedi)\nRepassem conjuncions (itinerari de suficiència)\nDescripció d’un objecte\nMolts cendrers semblen tenir una estricta vocació decorativa. És una degeneració que ve de lluny. Jo crec que la culpa la tenen els cendrers de plata, els complicats, treballats i pretensiosos cendrers de luxe, la propietària dels quals aspirava que ningú no els embrutés. Fer servir aquests cendrers immaculats produïa una inevitable sensació de culpabilitat.\nModernament, els cendrers han adquirit una mida més generosa, més adequada, i el seu disseny s’ha simplificat, i per això els tractem amb més confiança. Els nous materials industrials han afavorit també aquesta contacte cordial. Fins a tal punt s’han trencat els motlles del cendrer tradicional, que avui es fan servir com a cendrers tota mena d’atuells i recipients. Els tímids encara tenen, doncs, més ocasions de dubte: aquest pot… però, qui sap si no és la sucrera?\nDe la mateixa manera que hi ha rellotges de sorra, podríem admetre que el cendrer és un rellotge de fum. Cada usuari té, això sí, el seu patró de temps: una hora tres cigarrets, una hora sis cigarrets… Les puntes dels cigarrets queden marcant el temps, són les agulles del rellotge. Jo recordo algun d’aquests cendrers abarrotats, com el que tenia a la seva cambra el pare Castelltort, el meu professor de literatura. Un cop acabat el batxillerat, jo el visitava de tant en tant, i en acomiadar-me el seu cendrer pleníssim era la mesura exacta de la tarda que havíem cremat plegats.\nEls nostres objectes de cada dia de Josep M. Espinàs\nLa setmana passada et vas deixar la jaqueta a l’aula. Redacta un avís per penjar al tauler d’anuncis de l’escola a fi que si algú la troba te la pugui fer arribar.\nLa descripció de la jaqueta ha de contenir els aspectes següents:\n•\tLa matèria (pell, llana …)\n•\tAltres elements (botons, coll, butxaques…)\n•\tAlgun detall característic.\nAprendre amb parla.cat\nParla.cat és un espai web per a la difusió de recursos, eines i materials didàctics relacionats amb l’ensenyament i l’aprenentatge de la llengua catalana. Ofereix una proposta formativa que s’organitza en quatre nivells d’aprenentatge: bàsic, elemental, intermedi i suficiència, i cada nivell està organitzat en tres cursos.\nUs el presentem aquí perquè pot ser un complement important per als cursos. Penseu que s’hi pot accedir amb la modalitat lliure, que permet l’aprenentatge totalment autònom ja que els materials són de lliure accés. Per què no feu alguns viatges dins del portal?\nUs deixo un vídeo de presentació i us aconsello que us endinseu en els cursos de suficiència i practiqueu. A veure com va!


ARCADI BLASCO, NARRADOR D'OBJECTES\nL’exposició “Arcadi Blasco, narrador d'objectes” ens convida a entrar en el món d'aquest prestigiós artista alacantí (Mutxamel, 1928) a través de la seua dilatada trajectòria com a pintor, ceramista i escultor d'amplis registres, a la mateixa vegada que ciutadà que ha viscut amb intensitat el paper, no sempre còmode, de testimoni compromès amb l'esdevenir històric. Unes cent obres procedents de diversos museus, col•leccions públiques i privades, a més de les del propi autor, jalonen més de mig segle d’una activitat incessant, des dels anys de formació a l’Escola de Belles Arts de Madrid i a la de València (1949-53) fins a les seues últimes sèries, com la de la “Pleta” i els dibuixos que la desenvolupen (2003-08).\nCal deixar-se dur, seguint un ordre cronològic, pels ritmes dels arcs dels seus “Coliseus”, fascinant síntesis de classicisme i modernitat fruit de la seua estada a l'Acadèmia d’Espanya a Roma (1953-54) o –després de rendir-se davant l'enigma de les seues esquemàtiques “Figures”– acompanyar-lo en la primerenca decisió d'arriscar-se en el camp de l’abstracció (1955-56), amb obres que no han perdut ni un punt de la seua frescor i vitalitat. Per un moment podem seguir el gest de la seua pinzellada, que vessa amb decisió òxids i pigments sobre les plaquetes d'argila dels seus “Quadres ceràmics” (1956-64), i assistir a la gènesi d'unes obres que testifiquen el paper pioner d'Arcadi Blasco dins de la jove avantguarda abstracta espanyola, viscuda des de Madrid i amb àmplia repercussió internacional. Algú que narra a través de la matèria i s'expressa amb les seues mans decideix prompte quin sentit té, com a ofici, l'art. No podem portar les vidrieres de tantes esglésies i edificis civils fetes per Arcadi des de finals dels cinquanta, però sí alguns dels seus esbossos i fotografies per a acostar-nos a aquesta faceta creativa.\nA mitjan anys seixanta, entre tal voràgine de treball (murals, mosaics, vidrieres, ceràmiques...) troba el moment de traslladar al llenç les seues “Espirals”, expressió vibrant d’un univers interior propi. Molt prompte sorgeixen uns “Objectes-idea” que parteixen d'aquestes volutes tan íntimes amb la intenció d'arribar al laberint social. Amb tota la ironia possible en els títols, Arcadi va donar forma a les seues “Propostes ornamentals per al diàleg”, uns recintes de fang habitables que van tenir en la Biennal de Venècia de 1970 un protagonisme visible. Alguna cosa greu havia d’estar passant, no obstant això, perquè l'artista decidira transformar el subtil sarcasme d'aquestes peces en crítica directa i esquerpa a través de les seues “Tortures”, implacables al•legats contra el règim franquista a principis dels setanta. Un poc més avant, amb les “Arquitectures”, “Murs per a defensar-se de la por” (1974-86) i les “Ruïnes arqueològiques”, la radicalització cedeix el pas a unes obres més reflexives i recolzades en un depurat codi en el qual destaca la riquesa de les seues textures ceràmiques. Són peces d'un artista en plenitud, madur, sense esquerdes expressives.\nLes seues “Rodes de molí” (1985-92) aprofundeixen en el discurs filosòfic i ètic, amb buits significatius i alguns plecs on s’acumula un cert desencantament al costat de detalls de bellesa refinada. Els “Homenatges a la Dama d'Elx i a Sempere” (1988-90) tenen a veure amb la recuperació de les seues arrels, després de la tornada a Alacant. Ací ha desenvolupat, des de 1986, importants projectes d'escultura pública amb clar accent commemoratiu, presents en aquesta sala gràcies a les maquetes i a un audiovisual dut a terme per a l’ocasió. Després dels “Nous murs” i les “Noves arquitectures”, peces més conceptuals i hermètiques, Arcadi dialoga amb els seus pintors favorits en un acte de sinceritat artística (“Homenatges”, 1992-2002). Finalment, la instal•lació de la “Pleta” continua narrant, ara amb restes de fustes, noves metàfores de la nostra fràgil llibertat.


Taller Redacció Comercial Persuasiva (Neurocopywriting) | Stratex\nInici Formació Cursos in-company Redacció Persuasiva\nTaller de Redacció Comercial Persuasiva (Neurocopywriting)\nEl Neurocopywriting està comprès dins de la disciplina científica del Neuromarketing. Aplica a la redacció de textos comercials i publicitaris els avenços de les neurociències en el coneixement del comportament del cervell en el processament dels estímuls publicitaris i en la presa de decisions de compra.\nDominant les tècniques bàsiques de redacció publicitària persuasiva (neuro copywriting), multiplicaràs l'eficàcia de les teves peces de comunicació gràfica on-line (email, web, banner, bloc, xarxes socials) i off-line (mailing, catàlegs, brochures, fulletons, publicitat gràfica).\nAmb aquest curs esdevindràs autosuficient per desenvolupar textos d’alt impacte persuasiu aplicables a qualsevol element de publicitat gràfica. Amb l’estalvi i l’autonomia que et suposarà evitar dependre d’agències externes per fer aquestes tasques.\nTelemàtic per videoconferència (7 hores) sols per a tu (o presencial, si ho prefereixes)\nAdquirir i treballar les tècniques de (neuro) copywriting, actualitzades a partir dels avenços en Neuromarketing, aplicables a la redacció de textos per a peces gràfiques de comunicació publicitària i comercial on-line i off-line.\nQualsevol professional vinculat a la funció màrqueting i/o comercial, que necessiti guanyar eficàcia en l'escriptura persuasiva com a copywriter.\nModalitat telemàtica per videoconferència (o presencial) sols per a tu (7 hores)\nEs pacta entre alumne i professor un calendari de sessions, la seva durada i horaris per tal de realitzar el curs de forma tradicional.\nEl curs s'estructura en 7 seccions i un taller pràctic dividit en 5 parts per treballar sobre la realitat de l’empresa participant, que es va desenvolupant durant tot el curs.\nAbans d'escriure: briefing. Components de l'oferta. Segmentació del target basada en insights. Proposta de Valor a comunicar. L'incentiu promocional. Estructuració de la peça en blocs\nCom processa el cervell els estímuls publicitaris i com pren les decisions de compra\nIntroducció al (Neuro) Copywriting\nCopywriting de titulars per a diferents tipus de peça publicitària\nCopywriting de blocs de text per a diferents tipus de peça publicitària. Storytelling\nCopywriting de CTA per a diferents tipus de peça publicitària\nTaller pràctic basat en la realitat empresarial del participant\nCatalà o Espanyol a elecció del client\n227,00€ (IVA exempt). En cas de voler modalitat presencial, consultar-nos.\nBonificable en aquesta modalitat per a empreses amb 91,00€ per alumne. Amb 3 participants d'una mateixa empresa es bonifica el 100%. La bonificació s'aplica en les quotes de la Seguretat Social mitjançant el crèdit anual que disposen les empreses, gestionat per la Fundación Estatal para la Formación en el Empleo (anteriorment Fundación Tripartita). STRATEX INSTITUTE ofereix gratuïtament el servei de tramitació de la bonificació si l'empresa ho sol.licita.\nPotser prefereixis el curs en modalitat vídeo curs online


#Novaveu - Fitxa d'obra: Ruido\nEmiliana Abril (Kinética)\nRuido de La Licuadora /Roberto Chaverini és una experiència visual i sensorial que crea en el públic un estat immersiu i suggerent i li permet pensar en altres possibles cossos i dimensions de la realitat. Els tres artistes que van intervenir en la creació de la peça, van tractar el soroll com una anomalia del so, la visió i el moviment. La seva estratègia principal va consistir a submergir-se en els marges i errors dels dispositius tecnològics utilitzats per crear un efecte abstracte i poètic, escenificant el soroll en l’època de l’HD com el marge orgànic de la tecnologia. Així van aconseguir compondre una obra a mig camí entre la performance cinematogràfica i la instal·lació sonora. Els integrants de la Liquadora han obtingut importants distincions entre les quals compten Millor artista de música electrònica, Millor intèrpret de dansa contemporània i el Premi especial a la trajectòria pel Festival de Disseny Audiovisual de Valdivia i l’EMPAC Dance Movies Comission de Nova York.\nRuidoSala Hiroshima, 8 de novembre de 2019\nTràiler de Ruido extret del perfil de vimeo de Rodrigo Cheverini\nRuido és un treball d’investigació sobre el concepte del soroll a través del so, la imatge i la performance. L’obra està dividida en quatre peces en les quals els tres elements es complementen i dialoguen entre ells constantment. Aquests tres elements es personifiquen en els tres creadors de la peça: Rodrigo Chaverini com a performer i ballarí, Emiliana Abril (Kinética) dissenya el so i Paulo Fernández les imatges. Ells conformen la companyia xilena La Licuadora, i basen les seves obres a creuar la dansa contemporània amb altres disciplines artístiques.\nImatge extreta del lloc web de la Sala Hiroshima\nLa peça comença forta. El ritme de la música i els moviments del performer activen la imatge que es projecta sobre una tela al fons de la sala. El moviment de Rodrigo és simple però contundent. Aprofita petits gestos i la silueta del seu cos per crear efectes sorprenents. La silueta es veu reforçada per la roba que porta el ballarí: va tot de negre, amb el cabell recollit i tapat també per una caputxa negra. A través de la projecció de les imatges des de diferents punts de la sala podem veure com les ombres s’interposen, creant il·lusions de moviment i la multiplicació de la figura humana sobre l’escenari, ja que es generen dobles i triples ombres que creen una complexa coreografia que juga a confondre els espectadors.\nEl fort pols de la música i la repetició de les imatges provoquen un estat de trànsit immersiu. L’inici de l’obra pot arribar a ser fins i tot incòmode per les intenses pampallugues de les imatges combinades amb la insistència sonora. No es tracta d’una obra apta per persones que siguin fotosensibles, però és gràcies a aquesta potència que la peça impacta tant.\nConstantment els artistes juguen a contraposar elements a través de loops que, a poc a poc, van convertint-se en una altra cosa a mesura que va avançant la performance. Hi ha una mescla entre la tecnologia de la música i les llums i el moviment del cos i materials artesanals que es fan servir al llarg de la peça, com politges, fils i una pantalla lenticular. Traslladen el fet digital al món físic. A més, a través d’aquests elements més físics creen instal·lacions lluminoses durant l’obra que trenquen la quarta paret, tot i la frontalitat general de la peça.\nÉs un joc de percepció de llums i ombres, una investigació sobre el soroll i a més inclou la instal·lació en el fet teatral. L’espectador se sent immers en un món d’il·lusions i efectes visuals i sonors constants que transmeten una gran força i emoció. La Sala Hiroshima ha inclòs Ruido al cicle “Oro”, un cicle dedicat a la dansa emergent iberoamericana, al que encara li queden quatre artistes i companyies amb propostes innovadores que faran funcions aquest mes de novembre i que prometen ser molt interessants.\nCristina Sanz-Gadea Ferret @kotcris // @csanzg1


La proposta de l'equip Ballesteros sobre els pressupostos participatius no agrada a la CUP\nLa proposta de l’equip Ballesteros sobre els pressupostos participatius no agrada a la CUP\nEn la Junta de Portaveus que s’ha celebrat avui a l’Ajuntament de Tarragona l’equip de govern ha traslladat als grups municipals les diferents mesures que s’estan duent a terme per tal de donar compliment a la normativa vigent en matèria de transparència. Un dels punts tractats ha estat el projecte que es tirarà endavant en relació als pressupostos participatius, una proposta de la CUP aprovada en el ple d’octubre de 2015.\nEl projecte del govern no ha agradat a la formació anticapitalista, la qual l’ha qualificat de “broma de mal gust”. Les mancances que hi troben fan referència “tant a la quantitat econòmica que es destina a participació ciutadana, que és només de 100.000€, com al procediment, doncs el que es farà senzillament serà sotmetre a votació de la ciutadania una sèrie de projectes proposats per l’Ajuntament mateix”. Als cupaires els “sorprèn que considerin ‘participació’ aquesta iniciativa, quan els pressupostos els haurà elaborat el govern i l’únic marge de tria que deixaran serà entre les quatre coses que l’equip de Ballesteros estigui disposat a fer”.\nLes propostes que la CUP va proposar a principi de mandat, asseguren, “no tenen res a veure amb el projecte que se’ns ha presentat avui”. Apunten que la moció que van presentar “recollia un text molt similar al que el mateix PSC havia presentat en una altra població, en previsió per tal que no poguessin donar excuses de mal pagador per no aplicar-lo”. Els acords d’aquesta moció, que s’havien de començar a desenvolupar durant el 2016, recollien una proposta de “model de Pressupostos Participatius de base associativa, mitxa o individual” amb un procés pel qual la ciutadania podria escollir la quantia i els projectes sobre els quals podria decidir, reflectint-ho en una partida en els pressupostos municipals d’aquell mateix any.\nTres anys després, la CUP creu que la proposta del govern “no té absolutament res de participativa, fet que no ens sorprèn i ens aventurem a afirmar que amb l’equip de Ballesteros al capdavant de l’Ajuntament la participació seguirà sent una anècdota”. A més a més, pronostica que “la transparència seguirà brillant per la seva absència i que es farà el mínim requerit per la normativa, ja que aquest govern està profundament instaurat en l’opacitat com a pràctica i en la política d’esquenes a la ciutadania amb un tarannà totalment demofòbic”.\n⏩ La proposta de l’equip Ballesteros sobre els pressupostos participatius no agrada a la CUPhttps://t.co/xusBoK55UI pic.twitter.com/9X7r6XZRVm\n— CUP Tarragona (@CUPTarragona) 17 de maig de 2018


Infosalut - Convocatòria 2021 de nous membres del CEI de les Illes Balears\nArticle anterior Espanya, a través de l'ISCIII, entra a formar part de la Infraestructura Europea de Biobancs\nArticle següent L'ISCIII coordina un projecte europeu per a millorar l'assessorament nacional a la comunitat científica\nS’ha obert la convocatòria per a la inclusió de nous membres del Comitè d’Ètica de la Investigació de les Illes Balears (CEI-IB), amb preferència per a les especialitats d’oncologia i pediatria.\nA l’àmbit autonòmic disposam del CEI-IB, que fou creat dia 1 d’abril de 2001, tal com recull el Decret 27/2011. El seu àmbit d’actuació són les Illes Balears i la seva funció és valorar els assaigs que es duguin a terme en humans amb medicaments, productes i tècniques diagnòstiques o terapèutiques en fase d’investigació clínica, tant els relatius a centres i activitats sanitàries del sector públic com als realitzats en institucions o centres privats de les Illes Balears.\nPer a l’elecció de membres es tendrà en compte l’experiència professional i en recerca, la formació específica en bioètica, epidemiologia, estadística i mètodes d’investigació. Igualment, es tendrà en compte el fet insular, per tal de garantir, sempre que sigui possible, la representació de les illes de Menorca, d’Eivissa i de Formentera, i s’atendrà al principi de presència equilibrada entre dones i homes.\nEs constituirà un comitè d’avaluació format per la directora general d’Acreditació, Docència i Recerca en Salut (o persona que designi), un representant de la Direcció General de Prestacions i Farmàcia, el president i un vocal del CEI-IB.\nEls candidats participaran lliurement i sense remuneració. La tasca que han de desenvolupar els membres del CEI-IB és l’avaluació d’assaigs clínics, estudis postautorització i projectes d’investigació, i assistir mensualment a la sessió del Comitè, que es du a terme en horari de matí.


TRANSPORTS TERRESTRES – www.elmondelstransports.cat\nEl transport terrestre, pot ser a peu, amb animals, o amb vehicles que es desplacen per terra.\nTrineus: El trineu és un vehicle que pot ser de patins o esquis en lloc de rodes que es desplaça relliscant per la neu el glaç o un altra superfície amb poca fricció, com pot ser l’herba no gaire seca. En algun cas els còdols de riu o la sorra humitejada poden ser una superfície apta per poder lliscar els trineus. Amb la gravetat com una única eficàcia o propulsió però un trineu pot lliscar turó avall com a cosa de diversió, així el seu ús pot ser de transport o bé lúdic i esportiu: En aquest darrer cas rep les nomenclatures diversos segons la disciplina esportiva, com el de bobsled per exemple.\nEl tren de rodalies: O el tren suburbà és un aparell de vehicles i de passatgers de ferrocarril que dóna assistència en poblacions i ciutats properes entre les quals hi ha un gran nombre d’ habitants que recorren cada dia.\nBicicleta elèctrica: Una bicicleta elèctrica és un transport terrestre on es pot viatjar amb ella a molts llocs. Té un motor elèctric també té energia subministrada per una bateria que es recarrega a la xarxa elèctrica o panell solar. La seva autonomia sol trontollar entre els 30 i els 60 km.\nCamió: Un camió és un vehicle de motor dissenyat per al transport de productes i mercaderies etc… No són com els cotxes estan sobre una estructura robusta que es diu xassís. La major porció de l’estructura consisteix en un xassís portant, normalment un marc estructural, un taxi i una estructura (o caixa) per embarcar.


L'alcaldessa Rosa Huguet assisteix aquest dissabte a la manifestació 'No Tinc Por' | Acció de govern\nCaminades sota la llum de la Lluna plena Div. 29 Jun, 2018 (21:00)\nOficina mòbil d'informacio al consumidor Dic. 4 Jul, 2018 (11:30 - 14:00)\n20a Cursa Popular Dis. 14 Jul, 2018 (19:00)\nInici Actualitat Acció de govern L'alcaldessa Rosa Huguet assisteix aquest dissabte a la manifestació 'No Tinc Por'\nL'alcaldessa Rosa Huguet assisteix aquest dissabte a la manifestació 'No Tinc Por'\nPublicat el Divendres, 25 Agost 2017 13:00 | Imprimeix\nL'alcaldessa de Canyelles, Rosa Huguet, assisteix aquest dissabte 26 d'agost a la manifestació contra el terrorisme que es fa a Barcelona. Sota el lema No Tinc Por, la marxa solidària l'ha convocat el govern català i l'Ajuntament de Barcelona com a mostra de rebuig i condemna als atemptats terroristes de Barcelona i Cambrils, del passat 17 d'agost. I també per mostrar la solidaritat i el condol a totes les víctimes dels atacs i als seus familiars.\nL'alcaldessa de Canyelles, a més, estarà acompanyada a la marxa solidària per l'alcalde de Don Benito, José Luis Quintana, poble agermanat amb Canyelles, que viatja especialment des de la seva població extremenya per acompanyar Rosa Huguet en aquest acte de solidaritat i de rebuig al terrorisme i a la violència. Rosa Huguet s'ha mostrat molt agraïda per aquesta gran mostra de suport que el nostre poble agermanat ha mostrat cap a nosaltres en uns moments tan durs i difícil. És un gest que agraïm molt sincerament, ha expressat l'alcaldessa Rosa Huguet, perquè en moments així és molt important sentir a prop l'estima i el suport d'aquells que aprecies.\nDe fet, les mostres de solidaritat i de rebuig als atemptats terroristes per part de Don Benito s'han anat repetint des del dia dels atemptats, amb convocatòries silencioses davant de l'Ajuntament i al mateix ple municipal.\nLa sortida de la marxa No Tinc Por està prevista a les sis de la tarda des dels Jardinets de Gràcia (a la confluència del Passeig de Gràcia amb Diagonal) i anirà fins a la Plaça de Catalunya, on hi haurà un acte final.\nL'Ajuntament de Canyelles, en aquest sentit, se suma i fa una crida a la participació d'aquesta manifestació. El poble ha donat, una vegada més, mostra del seu ferm rebuig al terror i a la violència i així ho va demostrar el nombrós grup de canyellencs que divendres 18 d'agost es concentraven davant de l'Ajuntament en una concentració silenciosa, per condemnar els atemptats.\nL'alcaldessa de Canyelles, Rosa Huguet, que ha signat el llibre de condol obert pels ajuntaments de Barcelona i Cambrils, ha condemnat reiteradament els fets i qualsevol tipus de violència i mostrava el seu agraïment a la tasca que han fet les forces de seguretat, els professionals mèdics i els col·lectius com taxistes que hi van col·laborar. L'alcaldessa, en nom de Canyelles, reitera la seva crida a la pau i al respecte a la democràcia, la llibertat i la igualtat.\nCanyelles, a més s'ha sumat al dol de tot el país, decretat pel president Carles Puigdemont i va anul·lar tots els balls i música al carrer que estaven previstos per al cap de setmana passat al municipi, com a mostra de respecte a totes les víctimes i a les seves famílies. Les banderes, a més, van onejar a mitja asta a la façana de l'Ajuntament com a mostra de condol.


Notícies - Puigneró veu 'correcta' l'acció policial en la retenció a tres membres d'Arran\nArran denuncia amenaces, intimidacions i una agressió per part de la Policia Local ( 5/abr/13)\nPuigneró, als estudis de Cugat.cat\nEl tinent d'alcalde de Seguretat, Jordi Puigneró, considera 'correcta' l'actuació de la Policia Local quan aquesta matinada de divendres ha confós tres membres d'Arran amb els autors d'un assalt a un comerç. Davant les acusacions del col·lectiu d'haver rebut amenaces, intimidacions i agressions per part dels agents, Puigneró afirma confiar en la feina del cos policial i que serà el jutge que instrueix les imputacions per desobediència ciutadana qui determini si els agents han incorregut en conductes impròpies.\nPuigneró ha explicat que la seqüència dels fets va començar quan la Policia Local rep l'avís d'un assalt a la botiga de Movistar de la plaça de Doctor Galtés. Un cop s'hi desplaça, el cos policial detecta un grup de joves que 'surt corrents' i per això reben l'alto.\nLa patrulla els intercepta i identifica, i després comprova que no eren els presumptes assaltants de la botiga. Una atribució errònia en una actuació policial que Puigneró ha considerat 'correcta', tot i que la investigació del consistori continua. En cas que es detectin conductes impròpies per parts dels agents, com maltractaments o la imposició del castellà tal com sosté Arran, Puigneró ha assegurat que l'Ajuntament es pronunciarà i prendrà les mesures oportunes.\nEn declaracions a Cugat.cat, el tinent d'alcalde de Seguretat, Jordi Puigneró, ha afirmat confiar en l'exercici de la feina de la Policia Local.\nEl que no pots fer és sortir corrents quan un policia et dóna l'alto quan no has fet res. Confiem en la feina de la Policia Local.\nEl tinent d'alcalde de Seguretat ha dit que l'Ajuntament és el primer interessat en aclarir els fets i que donarà compte dels fets ocorreguts en els propers dies. Puigneró ha aprofitat per refermar la bona tasca de la Policia Local, coincidint amb el reconeixements aquest divendres a dos dels seus membres en el Dia de les Esquadres.


Bonyigues esferificades i altres bruixeries - Diari de Girona\nBonyigues esferificades i altres bruixeries\nargemir gonzález 13.12.2020 | 00:01\nElvira Roca Barea diu que la Inquisició espanyola no creia en bruixes, que mentre a tot Europa, en especial als països protestants, es va desencadenar una paranoica persecució de bruixes amb conseqüències letals per a unes 50.000 dones, a Espanya només se'n van ajusticiar 27 i per delictes de sang associats que estan perfectament documentats perquè els procediments judicials d'aquesta santa institució eren molts reglats i es basaven en la desconfiança de la Inquisició envers aquesta mena d'acusadors i no sobre les acusades. Jo no sé fins a quin punt creure'm la tradicional Llegenda Negra o la revisionista Llegenda Rosa, el que sí sé és que no crec en les bruixes... però d'haver-n'hi, n'hi ha.\nLes nostres comarques han estat plenes de bruixes i de bruixots. A Blanes, Malgrat, Palafolls i Tordera sabem que quan una tempesta ve del Cau de les Bruixes, a la serra de Miralles, a Sant Genís de Palafolls, és que hi ha trobada de bruixes i que farà molt de mal. Tan mala fama tenien aquestes dones a la contrada que hi ha documentat del segle XVIII el cas de Magdalena Parès, veïna de Santa Susanna, apallissada i abandonada en un olivar per quatre homes que volien saber on amagava els ungüents. Més al nord, a Arbúcies, hi ha el salt de la Dona d'Aigua, que si bé és cert que no és una bruixa en sentit estricte, encara és més perversa. I a l'altra banda del Montseny, a Gualba, també n'hi ha al gorg Negre. Es diu així per estar en una zona molt enclotada i fosca i, en realitat, són un seguit de gorgs i salts d'aigua que travessen un estret congost i que conformen un espai bell i fantàstic. Aquests éssers malèfics s'alimenten de les ànimes dels caminants als quals sedueixen amb males arts, és a dir, presentant-se amb un cos nu bellíssim, banyant-se en les transparents aigües de les gorges i cantant dolces melodies als desprevinguts. El cas és que quan per fi vaig trobar el camí correcte, un dia de primavera i a una hora ja tardana, em vaig trobar al camí una jove i atractiva dona per finalment, de tornada, trobar-me-la descansant ajaguda sobre una gran pedra d'un dels gorgs. És cert que no anava despullada ni cantava amb veu afinada ni em mirava amb ulls seductors i, a més, anava acompanyada per un pastor alemany amb cara de males puces, però de totes maneres jo, documentat com anava, no em vaig deixar enganyar i vaig sortir disparat cames ajudeu-me. Aquell dia vaig salvar la vida i, més important encara, també la meva ànima.\nUn altre lloc on són seduïts els homes, en especial els joves, que són més atrevits o van més necessitats d'amor, digueu-li com vulgueu, amb finalitats malèvoles com les abans descrites, és el cap Norfeu, a Roses. Arran de mar, es poden veure dues roques dretes com figures humanes: són els fadrins encantats. Una nit de Nadal anava un grup de veïns de Palau-saverdera, Roses i Castelló a escoltar la missa del Gall al monestir de Sant Pere de Rodes. A mig camí van sentir la tendre veu d'unes sirenes transfigurades en seductores dones de cos perfecte. Els més sensats d'entre ells, cal aclarir que jugaven amb avantatge, ja que eren els de més edat, cridaren a la calma i a seguir el seu camí sense escoltar-les però dos joves fadrins no van superar la prova i van caure amb gust al parany.\nBen a la vora, a la cala Montjoi, també hi havia un famós bruixot. Abans de narrar la seva història permeteu-me que expliqui que al cap de Creus hi ha, o bé hi havia fins fa poc, transhumància de vaques. És a dir, a l'estiu pasturen als prats del Ripollès o de la Cerdanya i a l'hivern al cap de Creus. Quan són a la costa, les vaques pasten en llibertat per les muntanyes, passegen pels camins o descansen a la platja. De fet, a cala Montjoi, els mesos més freds abunden les bonyigues de vaca sobre la sorra. Doncs bé, afirmen que fa anys un bruixot establert en un mas de la zona, a Can Bulli, era capaç d'esferificar les bonyigues i convertir-les en aromes de pasta al pesto sense que s'assemblés a cap dels seus ingredients originals. Va tenir tan d'èxit que la gent feia cua perquè els servís aquesta o altres menges i al final els cobrava el que no està escrit. Aquest bruixot es va fer famós a tot el món i sembla ser que es deia Ferran. Jo un dia em vaig plantar a l'aparcament de Can Bulli i vaig intentar desestructurar un entrepà de truita francesa o, com a mínim, liquidificar-lo però al final només vaig aconseguir menjar-me el pa a seques perquè la truita em va caure a terra. Com a mínim puc dir que soc dels privilegiats que ha menjat a Can Bulli sense necessitar de mentir.\nInterior ha autoritzat en els últims tres anys 343 càmeres de vigilància en 38 municipis.\nRoses i Palamós ja preveuen 49 escales de creuers per al 2021.\nGirona és la novena província d'Espanya amb més robatoris en habitatges.\nEl Suprem diu que els bancs s´han de fer càrrec de les despeses de taxació d´una hipoteca\nEl Tribunal Constitucional ratifica la inhabilitació immediata de Torra\nL´exrector de Sant Vicenç de Castellet nega haver falsificat un casament perquè la vídua cobrés l´herència\nUna aplicació mòbil informarà sobre l´afluència de persones als col·legis electorals\nL´Ajuntament de Girona felicita la veïna centenària Angela Regincós\nERC vol erigir-se en el vot útil independentista per aconseguir liderar la Generalitat


Un Penyes Futbol Games a 8.800 km de distància de Barcelona\nNOTÍCIES 03 d’abr. 2019 - CMP\nLa Penya Barcelonista de São Paulo ha organitzat un torneig e-Sports pels seus penyistes\nLa Penya Barcelonista de São Paulo va organitzar diumenge passat el primer Torneig e-Sports del Barça PES19 a São Paulo, més conegut com el Penyes Futbol Games. El torneig brasiler va comptar amb 24 participants, tots ells nens i nenes i adolescents, que van competir en un format de fase de grups i eliminatòries, seguint les pautes de la Federació Món i la Confederació Mundial de Penyes.\nEl president de la penya, Miquel Pardina, assegura que l’activitat va ser “tot un èxit” i una “gran festa i experiència” per a tots els jugadors. Tots els assistents van rebre un kit regal amb objectes del Barça proporcionat per la Confederació i els quatre primers classificats van ser premiats amb medalles i diversos avantatges.\nL’afició blaugrana a Brasil\nLa Penya Barcelonista de São Paulo és l’única afició blaugrana oficial del país. Va ser fundada l’agost de 2004 i oficialitzada per la Confederació Mundial de Penyes el 2005. Tot va començar amb un petit grup de persones que eren membres del Catalonia Centre de Cultura Català de São Paulo i que tenien una gran passió pel FC Barcelona i el leitmotiv Més que un Club. Des de llavors, ha aplegat a gairebé 200 penyistes que es reuneixen periòdicament a la seva seu ubicada a Vila Madalena.\nLa penya es presenta com “una entitat oberta al país amb la vocació de ser un punt de trobada per a tots els aficionats al Barça, ja visquin o es trobin temporalment a Brasil”. L’objectiu de l’associació és “obrir ponts de diàleg entre l’afició brasilera i el Club, organitzar esdeveniments socials, culturals i esportius i, en definitiva, ser la veu de tots els seguidors del Barça a la localitat”.\nAquesta agrupació, de fet, organitza moltes activitats al llarg de l’any, com per exemple presentacions de llibres, sortejos gastronòmics o de productes del Barça durant els partits.


El manteniment anual del sector d’aigües temporals – Ramon Fortià – Paisatges\nEl manteniment anual del sector d’aigües temporals\nPublicat per Ramon Fortià a Gestió de l'hàbitat a l'estany de Boada\nLa meitat nord de l’estany recuperat –amb una superfície aproximada de 14.000 m2– i que tenim sota la nostra gestió d’ençà el 2010, anualment es treballa a començaments de tardor aprofitant que llavors el terreny és relativament eixut. L’objectiu és eliminar la vegetació que hi ha crescut, per la qual cosa es dalla i llaura el camp de manera que quan arribi el bon temps aparegui com un espai diàfan. Així les aus limícoles i els grans camallargs –encara que també ànecs i fotges– hi troben un hàbitat idoni.\nEntre els mesos de novembre i desembre aquest sector de l’antic estany es torna a omplir per l’efecte de les pluges. La primera vegetació que hi apareix de forma dominant són els ranuncles, que al mes d’abril formen una espectacular catifa damunt les aigües. El mes de maig, atès que la nova vegetació encara té una cobertura més aviat escassa, els cames-llargues (Himantopus himantopus) hi acostumen a bastir els seus nius mig surant, generalment en una colònia que sol ser d’entre 10 i 15 parelles. Les fredelugues (Vanellus vanellus) també hi han nidificat, tot i que aquestes aus necessiten menys aigua per raó que han de construir el seu niu en sec –generalment damunt dels terrossos que sobresurten de l’aigua.\nQuan arriba l’estiu la vegetació té una densitat i una alçada ja considerable, i el sòl esdevé pràcticament sec llevat d’algun bassiol. A l’agost, amb les fortes calors, el terra queda ben eixut i s’esquartera, fet que aprofitem a les darreries d’estiu o a començaments de tardor per altre cop treballar el camp.\n01 set. 2013 sense comentaris


Universitats en Chevrier - Directori - Llistat - Guia - universitats - Alta saboya - Ródano-alpes - França - Universitiesintheworld\nPàgina d'inici › Per país › França › Ródano-alpes › Alta saboya › Universitats en chevrier\nUniversitats en chevrier Alta saboya > Ródano-alpes > França\nRecomanaria la seva universitat per a altres usuaris de Universitiesintheworld que estan una mica perduts a l'oferta de Universitats en Chevrier? Si el seu universitat s'ha registrat aquí, deixar una opinió sota del seu registre en comentar les raons per les que recomano. La seva opinió és molt important per a altres persones que estan considerant començar la seva carrera, però encara no se sap on.\nSi vostè està interessat en el reclutament d'estudiants per a la seva escola, la millor estratègia de màrqueting que pot utilitzar és perquè sigui més fàcil per a la seva escola que es troba a la xarxa quan la recerca de potencials estudiants de les universitats en Chevrier. Recordeu que Universitiesintheworld és una pàgina de referència per a aquests potencials estudiants. Si no està ja en els nostres registres, afegir tan aviat com sigui possible. En tot el nostre equip per revisar la seva informació, aquesta es publica amb la brevetat possible Alcalde.\nChevrier, amb 339 habitants, és el lloc triat per diversos estudiants, tant locals com d'arreu del món, per iniciar la seva vida universitària. Havent treballat fora que aquest és el lloc on es vol estudiar, ara li toca a vostè per triar en la qual Universitats en Chevrier que es va a iniciar la seva vida acadèmica. Navegar pel mapa que es troba en aquesta mateixa pàgina a continuació i podràs veure totes les dades de contacte de cada universitat de la zona. També pot accedir a un enllaç que el portarà a la pàgina web de cada un.\nHas sentit parlar de la famosa 'pla Bolonya'? Aquesta declaració ha estat establerta amb l'objectiu de promoure la cooperació entre les universitats d'Europa, promovent la mobilitat entre professors i estudiants i millorar el nivell d'educació superior. Entre els Universitats en Chevrier que està considerant l'elecció per començar la universitat, és de crucial importància que es busca conèixer quines han aplicat aquestes directrius en les seves polítiques internes i programes d'estudi, de manera que no s'endarrereix. Vine a viure en Chevrier, però abans, assegureu-vos de triar el millor centre per desenvolupar els seus estudis, perquè a partir d'aquesta decisió dependrà el seu futur com a professional.\nUniversitats en Chevrier per categoria\nLes universitats privades en Chevrier (França), que ofereixen un tracte personalitzat als seus estudiants i la cura per oferir-los el millor. Tingueu en compte que en el cas de no obtenir una beca per als seus estudis, tots els costos de matrícula i material serà anar a vostè. Estar al corrent de les condicions de cada centre i el requisits que ha de complir per obtenir l'ajuda financera\nEstudiar en una universitat pública en Chevrier (França) pot representar grans avantatges. En primer lloc, a causa del factor econòmic, que pot ser un estalvi bestial quan es comparen amb els estudis en institucions privades. Els seus estudis seran subvencionats per l'Estat i també si vostè aconsegueix l'accés a beques, potser no necessiti gastar ni un cèntim de la seva butxaca\nSi vostè està preocupat sobre els estudis en un centre universitari de qualitat i prestigi, on la prioritat és la qualitat de l'ensenyament i on posar tots els esforços per aconseguir excel·lents resultats dels seus estudiants durant el seu període acadèmic, entrar i conèixer a les millors universitats de Chevrier (França)\nTrobi aquí una llista de les universitats barats i assequibles en Chevrier (França). I una vegada que el trobes, inscriure en ella, i començar la seva vida universitària, no us oblideu de mirar de ser un bon estudiant al llarg del curs, ja que si la butxaca o en la matèria dels seus pares per a vostè, recordeu que els subjectes poden multiplicar la suspensió cost de la seva carrera\nTenir lliure accés a una educació de qualitat ja no és només un somni, sinó una realitat que els estudiants de tot el món ja han signat per. Troba les universitats lliures en Chevrier (França), un lloc que compta amb un sistema educatiu de prestigi, i passar a viure en un lloc que també té una gran qualitat de vida\nQuè vol dir que una universitat està acreditat? Això vol dir que els cursos que s'ofereixen són oficials. Per saber amb seguretat si està acreditat una universitat, cal recórrer a una base de dades dels diferents òrgans que tenen aquestes dades públicament a la seva pàgina web. De la mateixa manera que no cal que es posa a mirar perquè Universitiesintheworld posa a la seva disposició una llista de totes les universitats acreditades de Chevrier (França)\nLlistat de universitats pròxims a Chevrier\nEcole Supérieure de Chimie Physique Electronique de Lyon- (Situat a 88.50 km)\nUniversité Lumiére (Lyon II)- (Situat a 92.30 km)\nInstitut Supérieur d'Agriculture Rhone-Alpes- (Situat a 93.50 km)\nEcole Nationale des Travaux Publics de l'Etat- (Situat a 85.03 km)\nInstitut National des Sciences Appliquées de Lyon- (Situat a 87.89 km)\nUniversité de Savoie- (Situat a 60.35 km)\nUniversité Jean Moulin (Lyon III)- (Situat a 90.81 km)\nUniversité Claude Bernard (Lyon I)- (Situat a 88.81 km)\nUniversité Catholique de Lyon- (Situat a 93.25 km)\nEcole Normale Supérieure de Fontenay-Saint Cloud- (Situat a 94.05 km)